
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 9
                                                            din 27 ianuarie 2022
privind aprobarea montării unor panouri de informare turistică, elemente de interpretare turistică și stâlpi cu săgeți direcționale fără încastrare în beton pe terenul aparținând domeniului public, ca parte a unui traseu tematic ”Drumeție cu povești din Colinele Transilvaniei”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 2.107/21.01.2022 și la Consiliul Local Sighișoara cu nr. 2.165/21.01.2022, de referatul de aprobare, înregistrat cu nr. 2.105/21.01.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Asociației AUM cu nr. 53/12.08.2021, înregistrată la Municipiul Sighișoara cu nr. 22.959/16.08.2021, completată prin adresa nr. 70/20.10.2021, înregistrată la Municipiul Sighișoara cu nr. 29.766/20.10.2021 și adresa nr. 70/08.12.2021, înregistrată la Municipiul Sighișoara cu nr. 34.645/08.12.2021, prin care, în contextul proiectului privind realizarea unei poteci tematice denumite: ”Drumeție cu povești din Colinele Transilvaniei”, organizat în parteneriat, de Asociația AUM împreună cu Fundația ADEPT Transilvania și Unitatea de Management a Destinației Colinele Transilvaniei, prin Asociația Mioritics ca organizație gazdă, în principiu solicită acordul privind montarea unor panouri de informare turistică, elemente de interpretare turistică și stâlpi cu săgeți direcționale fără încastrare în beton, conform schițelor și detaliilor indicate în adrese;

Având în vedere Adresa Agenției Naționale pentru Arii Naturale Protejate - Serviciul Teritorial Mureș cu nr. 1077/ST-MS/13.10.2021;

Având în vedere Hotărârea Consiliului Local Sighișoara nr. 124/2020 privind aprobarea participării Municipiului Sighișoara la realizarea proiectului Via Transilvanica (Calea Transilvaniei);

Având în vedere Hotărârea Consiliului Local Sighișoara nr. 84/2021 privind aprobarea marcării de trasee turistice pe raza Municipiului Sighișoara, ca parte a destinației Colinele Transilvaniei;

Având în vedere prevederile Ordinului ministrului mediului, apelor și pădurilor nr. 1166/2016 privind aprobarea Planului de management al ariilor naturale protejate ROSPA0099 Podişul Hârtibaciului, ROSCI0227 Sighişoara-Târnava Mare, ROSCI0144 Pădurea de gorun şi stejar de pe Dealul Purcăreţului, ROSCI0143 Pădurea de gorun şi stejar de la Dosul Fânaţului, ROSCI0132 Oltul Mijlociu-Cibin-Hârtibaciu, ROSCI0303 Hârtibaciu Sud-Est, ROSCI0304 Hârtibaciu Sud-Vest, Rezervaţia Naturală "Stejarii seculari de la Breite municipiul Sighişoara", Rezervaţia "Canionul Mihăileni", "Rezervaţia de stejar pufos" - sat Criş;

Având în vedere prevederile Hotărârii Guvernului nr. 33/2000 privind aprobarea Metodologiei de înscriere, atestare și a criteriilor de evidențiere a patrimoniului turistic;
Având în vedere prevederile Ordonanței Guvernului nr. 58/1998 privind organizarea și desfășurarea activității de turism în România, cu modificările şi completările ulterioare, cu precădere, prevederile art. 3 și art. 20 din aceasta;

Având în vedere prevederile Ordonanței de Urgență a Guvemului nr. 57/2019 privind Codul administrativ, cu modificările și completările ulterioare;
Văzând și prevederile art. 874 - 875 din Legea nr. 287/2009 privind Codul Civil, republicat, cu modificările și completările ulterioare, cu referire la dreptul de folosință cu titlu gratuit;

Având în vedere Raportul de specialitate al Direcției Arhitect Șef, înregistrat cu nr. 2.104/21.01.2022, prin care se propune aprobarea montării unor panouri de informare turistică, elemente de interpretare turistică și stâlpi cu săgeți direcționale fără încastrare în beton pe terenul aparținând domeniului public, ca parte a unui traseu tematic ”Drumeție cu povești din Colinele Transilvaniei”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (7) lit. „j”, „k” și „r” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

Art. 1. Se aprobă amplasarea unui număr de 4 panouri de informare turistică, elemente de interpretare turistică și stâlpi cu săgeți direcționale fără încastrare în beton ca parte a unui traseu tematic ”Drumeție cu povești din Colinele Transilvaniei”, pe terenul aparținând domeniului public, respectiv pe traseele deja marcate și aprobate de Consiliul Local Sighișoara prin Hotărârea Consiliului Local Sighișoara nr. 84/2021 privind aprobarea marcării de trasee turistice pe raza Municipiului Sighișoara, ca parte a destinației Colinele Transilvaniei, precum și prin Hotărârea Consiliului Local Sighișoara nr. 124/2020 privind aprobarea participării Municipiului Sighișoara la realizarea proiectului Via Transilvanica (Calea Transilvaniei), conform anexei la prezenta hotărâre.
Art. 2. (1) Se aprobă punerea la dispoziția Asociației AUM împreună cu Fundația ADEPT Transilvania și Unitatea de Management a Destinației Colinele Transilvaniei, prin Asociația Mioritics, ca entitate gazdă a Organizației de Management a Destinației de ecoturism Colinele Transilvaniei, a terenului aparținând domeniului public, necesar pentru amplasarea panourilor, pentru o perioada de 25 ani, cu posibilități de prelungire, în vederea promovării Municipiului Sighișoara ca destinație turistică, condiționată de respectarea de către acestea a obligațiilor prevăzute de Ordonanța de Urgență a Guvemului nr. 57/2019 privind Codul administrativ, cu modificările și completările ulterioare, cu privire la folosirea terenului pentru care i-a fost acordată folosința gratuită.
(2) Predarea - primirea terenului necesar pentru amplasarea panourilor, se va face pe baza de proces - verbal, care se va încheia în termen de 15 zile de la data adoptării prezentei, de către părțile implicate.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef, Compartimentul Zonă Protejată UNESCO – Direcția Arhitect Șef, Compartimentul Disciplina în Construcții – Direcția Arhitect Șef, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Achiziții, Investiții, Fonduri Europene din cadrul Municipiului Sighișoara și Asociația AUM împreună cu Fundația ADEPT Transilvania și Unitatea de Management a Destinației Colinele Transilvaniei, prin Asociația Mioritics, ca entitate gazdă a Organizației de Management a Destinației de ecoturism Colinele Transilvaniei.
Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitect Șef;

  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef;

  1 ex. Compartimentul Zonă Protejată UNESCO – Direcția Arhitect Șef;

  1 ex. Serviciul Evidența Patrimoniului și Fond Locativ;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Serviciul Achiziții, Investiții, Fonduri Europene;

  3 ex.  Asociația AUM împreună cu Fundația ADEPT Transilvania și Unitatea de Management a Destinației Colinele Transilvaniei, prin Asociația Mioritics, ca entitate gazdă a Organizației de Management a Destinației de ecoturism Colinele Transilvaniei.

19 ex.

B.A. 
